OpenLLM-France/wikimedia huggingface dataset:
# 776

El 776 (DCCLXXVI) fou un any de traspàs començat en dilluns del calendari julià.

## Esdeveniments

* Batlla d'Orford, entre dos comtats d'Anglaterra.
* Comentaris a l'Apocalipsi del Beat de Liébana.

## Referències

* ↑ Lapidge, Michael; Blair, John; Keynes, Simon; Scragg, Donald. The Blackwell Encyclopaedia of Anglo-Saxon England (en anglès). Wiley, 2000-11-16, p. 275-276. ISBN 978-0-631-22492-1.
* ↑ González Jiménez, Manuel «Beato de Liébana, profeta del milenio». Boletín de la Real academia Sevillana de Buenas Letras: Minervae Baeticae, 37, 2009, pàg. 128. ISSN: 0214-4395.
# Riòls

Riòls (en francès Riols) és un municipi occità del Llenguadoc situat al departament de l'Erau, a la regió d'Occitània.

## Enllaços externs

* Riols al web de l'Institut géographique national Arxivat 2007-03-12 a Wayback Machine.

## Referències

* ↑ Topònims occitans de l'Erau
# Riàbinki (Vladímir)

* Per a altres significats, vegeu «Riàbinki».
Riàbinki (en rus: Рябинки) és un poble de l'óblast de Vladímir, a Rússia, segons el cens del 2010 tenia 29 habitants. Pertany al districte municipal de Iúriev-Polski.

## Referències

* ↑ Серёгин А. П. Флора Владимирской области: конспект и атлас. — Тула: Гриф и К, 2012. — 620 с.
* ↑ «В.Г. Добронравов. Историко-статистическое описание церквей и приходов Владимирской епархии: Вып. 4: Меленковский, Муромский, Покровский и Судогодский уезды. - 1897». Arxivat de l'original el 2018-05-09.
# Rui Ribeiro Couto

Rui Ribeiro Couto (Santos, 1898 — París, 1963) va ser un poeta brasiler. Va iniciar-se amb un estil simbolista que posteriorment evolucionà cap a l'avantguardisme amb una temàtica quotidiana. Va escriure tant poesia com prosa i també va exercir de diplomàtic i de periodista. Va ser membre de l'Academia Brasileira de Letras. La seva obra Cabocla va ser adaptada en dues ocasions per a la televisió.

## Obres
### Poesia

* Província (1933)
* Cancioneiro do Ausente (1943)
* Entre Mar e Rio (1952)

### Prosa

* O Crime do Estudiante Baptista (1922)
* Baianinha e Outras Mulheres (1927)

## Referències

* ↑ «Rui Ribeiro Couto». Gran Enciclopèdia Catalana. Barcelona: Grup Enciclopèdia Catalana.
# Rui Machida

Rui Machida (japonès: 町田 瑠唯) (Asahikawa, 8 de març de 1993) és una jugadora de bàsquet japonesa. Va representar al Japó al torneig femení als Jocs Olímpics de Río de Janeiro 2016 i de Tòquio 2020. En aquest darrer campionat, la selecció japonesa va fer-se amb la medalla de plata, havent-se enfrontat en la final als Estats Units (90-75).

## Referències

* ↑ «Olympedia – Rui Machida». [Consulta: 13 març 2022].
* ↑ NEWS, KYODO. «Olympics: Japan takes women's basketball silver after loss to U.S.». [Consulta: 13 març 2022].
# Rui Pereira

Rui Pereira (-Lisboa, 1384) fou un capità portuguès.
Durant la crisi portuguesa de 1383-1385, Lisboa s'enfrontava a la fam mentre era assetjada per les tropes castellanes. Estava bloquejada per terra i pel riu i la ciutat no tenia esperances que l'exèrcit de Joan d'Avís, que encara era massa petit per enfrontar-se a les tropes castellanes, pogués alliberar-lo. Un intent el va realitzar la flota portuguesa intentant acabar amb el bloqueig del port que duia a terme Fernando Sánchez de Tovar. El 18 de juliol un grup de vaixells comandats pel capità Rui Pereira va intentar trencar el bloqueig i portar aliments i reforços a la ciutat. El cost va ser alt, perquè tres vaixells es van perdre i Rui Pereira va morir en l'atac.

## Referències

* ↑ Luís de Camões, Els Lusíades, p.388
# Rui Marques

Rui Marques (Luanda, 3 de setembre de 1977) és un exfutbolista angolès de la dècada de 2000.
Fou internacional amb la selecció de futbol d'Angola. Pel que fa a clubs, destacà a VfB Stuttgart, Marítimo i Leeds United FC.

## Referències

* ↑ James Pearson «Leeds land Marques». Sky Sports, 29-07-2007 [Consulta: 22 juny 2007].
* ↑ «Perfil a hugmansfootballers». Arxivat de l'original el 2020-03-21. [Consulta: 21 març 2020].
* ↑ Rui Marques a National-Football-Teams.com (anglès)
# Romualdas Juška

Romualdas Juška (Kvėdarna, 2 de gener de 1942) és un exfutbolista lituà de la dècada de 1960 i àrbitre de futbol.
Pel que fa a clubs, defensà els colors de FK Žalgiris i PFC CSKA Moscou, entre d'altres clubs.
Fou àrbitre a la lliga soviètica entre 1975 i 1995 i àrbitre internacional entre 1979 i 1985. Arbitrà a l'Eurocopa 1984.

## Referències

* ↑ Romualdas Juška a worldfootball.net
* ↑ Referee profile at worldfootball.net
* ↑ «Portugal - Germany 0:0 (EURO 1984 France, Group 2)». HEIM:SPIEL.
# After Blue

After Blue (títol original: After Blue (Paradis sale)) és una pel·lícula francesa ciència-ficció del 2021 dirigida per Bertrand Mandico. S'ha subtitulat al català.
Es va presentar a competició del Festival Internacional de Cinema de Locarno, on va guanyar el Premi FIPRESCI de la Crítica Internacional, i al Festival Internacional de Cinema de Toronto. Va guanyar el premi a la millor pel·lícula en competició al Fantastic Fest, d'Austin, així com el Premi Especial del Jurat i el Premi FIPRESCI de la Crítica Internacional al Festival de Cinema Fantàstic de Sitges.

## Sinopsi

En el futur, la Roxy és una adolescent que viu en una comunitat amb la seva mare, la Zora, al planeta After Blue. Només hi viuen dones. Més aviat solitària, a la Roxy li agrada passejar per les terres d'aquest planeta salvatge. Un dia, coneix una criminal anomenada Kate Bush atrapada sota la sorra. La Kate té els braços peluts i un tercer ull al pubis. La Roxy l'ajuda i l'allibera, però la Kate Bush reprèn immediatament els seus projectes criminals. Per tant, la Roxy i la seva mare són responsables de les seves accions i són bandejades de la comunitat. Han de caçar l'assassina en aquest paradís brut.

## Repartiment

* Elina Löwensohn: Zora
* Paula Luna: Roxy
* Vimala Pons: Veronika Sternberg
* Agata Buzek: Kate Bush/Katarzyna Buszowska
* Tamar Baruch: mare de la Kate
* Camille Rutherford: germana de la Kate
* Iliana Zabeth: Tonya
* Delphine Chuillot: Valeria
* Claire Duburcq: Ivresse
* Michaël Erpelding: Olgar 2
* Mara Taquin: Chiara
* Pauline Lorillard: Kiffer
* Anaïs Thomas: Climax
* Claïna Clavaron: Luz
* Aurore Broutin: Halga
* Alexandra Stewart: Séverine
* Nathalie Richard: la Veritat

## Referències

* 1 2 After Blue a la Base de dades de cinema en català
* ↑ Emma Deleva. «Interview d'Emmanuel Chaumet, producteur du film et directeur d'Ecce Films», 02-02-2022. [Consulta: 14 març 2022].
* ↑ "After Blue", "Nous", "Les Affluents"… Les films à voir au cinéma cette semaine a lemonde.fr, 16 de febrer de 2022.
* ↑ Anna Bloom. «Exclu: “After Blue (Paradis Sale)”, le nouveau film de Bertrand Mandico» (en francès). [Consulta: 6 agost 2021].
* ↑ «Fantastic Fest Awards 2021: ‘After Blue’, ‘The Sadness,’ and More Win Big — Exclusive» (en anglès). [Consulta: 17 octubre 2021].
* ↑ «El filme islandés ‘Lamb’, mejor película del Festival de Cine Sitges» (en castellà). [Consulta: 17 octubre 2021].
* ↑ "L’actrice Paula Luna, à l'école de la vie des autres" per Clarisse Fabre, a lemonde.fr, 4 de gener de 2022.
# Rossinyol bord capbrú

La rossinyol bord capbrú (Cettia castaneocoronata) és una espècie d'ocell de la família dels cètids (Cettiidae). Es troba a Bhutan, Xina, l'Índia, Nepal, Myanmar, Laos, Bangladesh, Tailàndia i Viernam. Els seus hàbitats principals són els boscos tropicals i subtropicals de frondoses humits de les terres baixes i de l'estatge montà, els matollars secs tropicals i subtropicals, els cursos d'aigua i les àrees forestals fortament degradades. El seu estat de conservació es considera de risc mínim.

## Referències

* ↑ «Rossinyol bord capbrú». Cercaterm. TERMCAT, Centre de Terminologia. Rev. 11 setembre 2023 (català)
* ↑ «Cupwings, crombecs, cettiid bush warblers, Streaked Scrub Warbler, yellow flycatchers, hylias» (en anglès). IOC World Bird List Version 13.2. International Ornithologists' Union, 01-07-2023. [Consulta: 10 octubre 2023].
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 628. ISBN 978-84-16728-37-4.
* ↑ BirdLife International. «Chestnut-headed Tesia. Cettia castaneocoronata» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2016. [Consulta: 11 setembre 2023].
# Abo

L'Abo o Abo’o és una llengua, que pertany al grup de llengües bantus de la família de les llengües nigerocongoleses, que es parla al Camerun. També és una de les llengües parlades a Catalunya per immigrants procedents del Camerun.

## Referències

* ↑ Junyent, M. Carme. «Abo». A: La diversitat lingüística: didàctica i recorregut de les llengües del món. Barcelona: Projecte GELA, 1999, pàg. 99. ISBN 84-8063-374-3.
* ↑ «Camerún». Grup d'Estudi de Llengües Amenaçades (GELA). [Consulta: 24 desembre 2020].
* ↑ «Les Llengües a Catalunya». Grup d'Estudi de Llengües Amenaçades (GELA). [Consulta: 24 desembre 2020].
# Sable

El sable és el color negre en heràldica.
És considerat un color neutre, de manera que es pot juxtaposar amb altres colors.
La Societat Catalana d'Heràldica recomana fer ús del to de negre Extra Black U en la codificació pantone.
En els gravats es representa mitjançant ratlles verticals i horitzontals creuades.
# Abeomelomys sevia

Abeomelomys sevia és una espècie de mamífer rosegador de la família dels múrids. És endèmica de Papua Nova Guinea, i es troba en boscs de molsa montans i en zones alpines per sobre dels 2000 msnm. És l'única espècie del gènere Abeomelomys, tot i que havia estat col·locada anteriorment al gènere Pogonomelomys.

## Referències

* ↑ Musser, G. G.; Carleton, M. D. «Superfamily Muroidea». A: Mammal Species of the World (en anglès). 3a edició. Johns Hopkins University Press, 2005, p. 894-1.531. ISBN 978-0-8018-8221-0. OCLC 62265494.
* ↑ Abeomelomys sevia (TSN 585469) al web del Sistema Integrat d'Informació Taxonòmica. (anglès)
# Ryan Sessegnon

Kouassi Ryan Sessegnon (18 de maig de 2000) és un futbolista professional anglès que juga de carriler esquerre o lateral esquerre pel Tottenham Hotspur FC de la Premier League.

## Referències

* ↑ «Ryan Sessegnon». UEFA. [Consulta: 10 agost 2016].
* ↑ «Ryan Sessegnon». Fulham F.C.. [Consulta: 24 maig 2017].
* ↑ «England's matches: The under 21's: 2010–20», 15-11-2018. [Consulta: 10 desembre 2018]. «Latvia sub-21 1–2 England sub-21». BBC Sport, 11-09-2018 [Consulta: 10 desembre 2018]. «Denmark sub-21 1–5 England sub-21». BBC Sport, 20-11-2018 [Consulta: 10 desembre 2018].
# Ryan Tedder

Ryan Benjamin Tedder (Tulsa, Oklahoma, 26 de juny del 1979) és un cantant, compositor i productor estatunidenc, líder de la banda OneRepublic. La seva carrera en la faceta de compositor i productor musical és una de les més cotitzades del panorama pop mundial, arribant a fer-li guanyador del premi Grammy al millor àlbum de l'anyper la producció i composició del disc "21" d'Adele, premi al qual ha estat cinc vegades nominat. En 2014, als seus 34 anys fou nomenat nou "Rei Del Pop" per la revista musical Billboard.

## Discografia
### Amb OneRepublic

* Dreaming Out Loud (2007)
* Waking Up (2009)
* Native (2013)
# Saetabicula

Saetabicula (grec antic: Σαιταβίκουλα) fou una ciutat dels contestans esmentada solament per Claudi Ptolemeu. El seu nom és un diminutiu de Saetabis, l'actual Xàtiva, i per aquest motiu molts autors l'han identificada amb l'actual Alzira, fet que no ha pogut ésser provat.

## Referències

* ↑ Smith, William. «Saetabicula». A: Dictionary of Greek and Roman Geography, 1854.
* ↑ Saetabicula al Pauly-Wissowa.
# Safa Al Hashem

Safa Al Hashem (Kuwait, 14 d'abril de 1964), és la única dona elegida més de dos cops consecutius al Parlament de Kuwait.

## Biografia

Al Hashem es llicencià en Literatura anglesa a la Universitat de Kuwait i es doctorà a la Universitat Estatal de Pennsilvània. També va fer estudis de postgrau a l'Escola de Negocis de Harvard.
El 2011 se li concedí el doctorat honoris causa per la Universitat Americana de Tecnologia de Beirut.
Abans d'entrar en política, Al Hashem havia treballat al Ministeri d'Educació Superior, i després a diverses empreses privades a Kuwait i a Bahrain.
Després que fos aprovat el dret de vot a les dones el 2005, el primer cop que Al Hashem es presentà a les eleccions fou el 2012, i guanyà. Quan la legislatura va ser anul·lada, ella tornà a presentar-se i tornà a guanyar l'escó. Fou elegida ponent de la Comissió d'Economia i Finances, i també formà part d'altres dues comissions. El 2016 repetí en el càrrec amb un increment sensible de suports i, en canvi, el 2020 va perdre les eleccions i hagué de deixar l'escó.
Al Hashem s'ha destacat pels seus al·legats populistes xenòfobs contra els estrangers residents a Kuwait, incloent la recomanació que es prohibeixi als estrangers obtenir el permís de conduir i que hagin de pagar un impost per trepitjar els carrers. Ha arribat a demanar al govern que cobri una taxa als estrangers per tot el que fan, fins i tot per respirar l'aire del país.

## Premis

* 2009 Dona de negocis de l'any.
* 2007 Dona CEO de l'any de l'Orient Mitjà.

## Referències

* 1 2 Official list of winners of the 2016 National Assembly elections. Kuwait Times
* 1 2 «Safa first woman to win two consecutive times». Gulf News. [Consulta: 23 agost 2013].
* ↑ «Commencement 2011». American University of Technology. Arxivat de l'original el 2018-01-14. [Consulta: 23 agost 2013].
* 1 2 «MP Profile Getting to know you». , 23-08-2013, p. 2.
* ↑ «Kuwait 'deported tens of thousands of expats' in 2016-2017». [Consulta: 24 octubre 2017].
* ↑ «Justice Al Hammadi announces 3rd constituency winners». KUNA, 02-12-2012.
* ↑ «Justice Al-Enezi announces 3rd constituency winners». KUNA, 28-07-2013.
* ↑ [https://www.outlookindia.com/newsscroll/kuwait-election-sees-twothirds-of-parliament-lose-seats/1988461}
* ↑ «Safa Al Hashem bags "Business Woman of the Year" Award». , 29-10-2009.
* ↑ «CEO Middle East Awards 2007». Arabian Business. [Consulta: 23 agost 2013].
# Ryō Hirohashi

Ryō Hirohashi (広橋涼, Hirohashi Ryō, nascuda el 5 d'agost del 1977.) és una Seiyū d'Aoni Production. És originària de Nagaoka, Niigata i es graduà a la Universitat de Ryukoku.

## Doblatges fets

L'ordre d'aquesta llista és personatge i sèrie.
* Alice Carroll, ARIA The ANIMATION (TV)
* Alice Carroll, ARIA The NATURAL (TV)
* Anja, Mahou Sensei Negima
* Antonio, Romeo × Juliet (TV)
* Asuka Sakino, Kimikiss pure rouge (TV)
* Ava, Mahou Shoujo Tai Arusu (TV)
* Chihaya Hiiragi, Magical Kanan (TV)
* Chiyo, Popotan (TV)
* Chouji Marukura, Bakugan Battle Brawlers (TV)
* Dorothy, Ultimate Muscle (TV)
* Elwing, Shining Tears X Wind (TV)
* Europa, Saint Seiya: El capítulo de Hades (OVA)
* Franca, Coyote Ragtime Show (TV)
* Hana, Gun Frontier (TV)
* Integra Martel, Solty Rei (TV)
* Isoka, One Piece (TV)
* Kim Aba, Area 88 (TV)
* Kiyomi Nouto, Kamichu (TV)
* Koyuki Azumaya, Keroro Gunso o Sergent Keroro (TV/Pel·lícula)
* Kyou Fujibayashi, Clannad (TV/Pel·lícula)
* Lotta Brest, Project Blue Earth SOS (TV)
* Lulu, Kamisama Kazoku (TV)
* Maid persocom, Chobits (TV)
* Maki Onda, Jigoku Shoujo Futakomori (TV)
* Mihori-san, Ai Yori Aoshi (TV)
* Monica, Bakuten Shoot Beyblade G Revolution (TV)
* Oume Itou, Ayakashi - Samurai Horror Tales (TV)
* Rakka, Haibane Renmei
* Rinna Kazamatsuri, Uchii no Stellvia
* Saya, Guardian of the Sacred Spirit (TV)
* Sora Naegino, Kaleido Star
* Suzune Shiratori, Pani Poni Dash! (TV)
* Tails, Sonic X (TV)

## Enllaços externs

* (anglès) Base de dades dels Seiyu Arxivat 2007-08-07 a Wayback Machine.
* (anglès) Base de dades de ANime news net
# Agudath Israel d'Amèrica

Agudath Israel d'Amèrica (en anglès: Agudath Israel of America) (de vegades anomenat Agudah) és una organització jueva ortodoxa dels Estats Units lliurement afiliada amb l'organització internacional World Agudath Israel. Agudah té com a objectiu satisfer les necessitats de la comunitat jueva ortodoxa, advoca pels seus drets religiosos i civils, i serveix als seus membres per mitjà de projectes caritatius, educatius i de serveis socials en tota Amèrica del Nord.

## Funcions

Agudah serveix com una organització de lideratge i política per als jueus haredim dels Estats Units, els quals representen a la gran majoria dels membres de la comunitat ultra-ortodoxa, alguns d'ells són coneguts amb l'antic nom de mitnagdim, uns altres, no obstant això, són membres de diversos grups hassídics. De totes maneres, no tots els grups hassídics estan afiliats amb l'organització Agudath Israel. Per exemple, al grup hassídic Satmar, que és vehementment antisionista, no li agrada la postura relativament moderada de l'organització Agudah cap a l'Estat sionista d'Israel.
Agudah té connexions ideològiques tant amb el partit polític Agudat Israel com amb el partit Déguel HaTorah (en hebreu; "La Bandera de la Torà"), dos partits polítics israelians ultra-ortodoxos que estan representats en la Knesset (el parlament d'Israel). A Israel, els partits Déguel HaTorah i Agudath Israel estan junts en una coalició política anomenada Judaisme Unit de la Torà. Agudah forma part també de l'organització mundial World Agudath Israel, que convoca conferències internacionals i trobades religioses.

## Referències

* ↑ "Agudath Israel of America is a communal organization in the United States loosely affiliated with the international World Agudath Israel." «Agudath Israel of America, World Agudath Israel Arxivat 2018-03-10 a Wayback Machine.».
* ↑ "Agudath Israel of America is an Orthodox Jewish organization in the United States loosely affiliated with the international World Agudath Israel." «Agudath Israel of America».
* ↑ "New York City’s health commissioner and Agudath Israel respond to an editorial" «Orthodox Jews and New York’s Circumcision Rule». , March 11, 2015.
* ↑ Otterman, Sharon «City Eases Pre-K Rules to Allow Prayer Breaks». , February 19, 2015.
* ↑ «Agudath Israel may be non-Zionist, but it supports Israel and its people». The Jewish Chronicle, 31-03-2008.
* ↑ "... list made up of the ultra-Orthodox parties Agudat Israel and Degel HaTorah ... United Torah Judaism (UTJ) promotes the interests of the Haredi community ..." «United Torah Judaism - The Israel Democracy Institute».
# Al-Humaydí

Abu-Abd-Al·lah Muhàmmad ibn Abi-Nasr Futuh ibn Abd-Al·lah ibn Futuh ibn Humayd ibn Yàssil al-Azdí al-Humaydí al-Andalussí al-Mayurqí adh-Dhahirí (àrab: أبو عبد الله محمد بن أبي نصر فتوح بن عبد الله بن فتوح بن حميد بن يصل الأزدي الحميدي الأندلسي الميورقي الظاهري, Abū ʿAbd Allāh Muḥammad b. Abī Naṣr Futūḥ b. ʿAbd Allāh b. Futūḥ b. Ḥumayd b. Yaṣil al-Azdī al-Ḥumaydī al-Andalusī al-Mayūrqī aẓ-Ẓāhirī), més conegut simplement com a al-Humaydí (Mallorca, vers el 1029 - Bagdad el 1095), fou un savi mallorquí procedent de la tribu iemenita dels Azd. Va estudiar teologia, la tradició (sunna) i dret (fiqh) i fou un dels savis més admirats del seu temps. L'única obra que se'n conserva és Foc del que aprèn en el record dels governadors de l'Àndalus (àrab: جذوة المقتبس في ذكر ولاة الأندلس, Jaḏwat al-muqtabis fī ḏikr walāt al-Andalus), que no és una gran obra, ja que la va escriure a Bagdad sense poder consultar les referències.

## Referències

* ↑ «Abū ‘Abd Allāh Muḥamad Ḥumaydī». Gran Enciclopèdia Catalana. Barcelona: Grup Enciclopèdia Catalana.

## Bibliografia

* Encyclopaedia of Islam. Second Edition, Brill Publishers, Leiden, s.v. «al-Ḥumaydī».
# Akanés

Akanés és un dolç grec similar a les delícies turques, només que és amb gust de mantega en lloc d'essències de fruites. Es fa exclusivament a la ciutat de Serres al nord de Grècia. L'origen del nom «akanés» es remunta a l'època de l'ocupació otomana de Grècia. Una teoria per al nom indica que quan els governadors locals ordenaven als grecs preparar el dolç «aka», que significa «enrenou» en turc, els responien en grec «ne», que significa «sí». El dolç es troba sobretot a la prefectura de Serres i en botigues especials a tota Grècia.

## Referències

* ↑ «Flavours and essences used in "loukoumi" and "akanes"» (en anglès). Arxivat de l'original el 2011-09-08. [Consulta: 12 gener 2014].
* ↑ «Website describing "Akanes Lailia" of Serres». Arxivat de l'original el 2015-06-28. [Consulta: 12 gener 2014].
# Rússkaia Temriazan

Rússkaia Temriazan (en rus: Русская Темрязань) és un poble de l'óblast d'Uliànovsk, a Rússia, que el 2010 tenia 19 habitants. Pertany al districte municipal de Kuzovàtovo.

## Referències

* ↑ «МО Коромысловское Ульяновской области». Arxivat de l'original el 2020-02-18. [Consulta: 1r gener 2021].
# Rússkoie (Krasnodar)

* Per a altres significats, vegeu «Rússkoie».
Rússkoie - Русское (rus) - és un poble del krai de Krasnodar, a Rússia. Es troba als vessants septentrionals del Caucas occidental, a la vora del riu Rússkaia, a 13 km al nord-oest de Krimsk i a 94 km a l'oest de Krasnodar, la capital.
Pertany al municipi de Moldavànskoie.
# Rudel Calero

Rudel Calero (Bluefields, 20 de desembre de 1982) és un exfutbolista nicaragüenc de la dècada de 2000.
Fou 26 cops internacional amb la selecció de Nicaragua.
Pel que fa a clubs, destacà a Real Estelí.

## Referències

* ↑ Rudel Calero Fitxa i estadístiques a la FIFA
* ↑ UNCAF (Qualifying Tournament for Gold Cup) 2001 - Details - RSSSF
* ↑ UNCAF (Qualifying Tournament for Gold Cup) 2003 - Details - RSSSF
* ↑ UNCAF (Qualifying Tournament for Gold Cup) 2005 - Details - RSSSF
* ↑ Copa Centroamericana 2011 (UNCAF Nations Cup) - RSSSF
* ↑ CONCACAF Championship, Gold Cup 2009 - Full Details - RSSSF
* ↑ Rudel Calero con el Estelí Arxivat 2014-02-01 a Wayback Machine. - El Nuevo Diario (castellà)
* ↑ Rudel Calero a National-Football-Teams.com (anglès)
# Ràdio i Televisió de Mallorca

Ràdio i Televisió de Mallorca és l'ens de ràdio i televisió públic del Consell de Mallorca, gestiona per una part la televisió insular, TV Mallorca i la ràdio insular, Ona Mallorca.

## Història
### Ona Mallorca

És la ràdio del Consell de Mallorca. Creada l'any 2000, va ser la primera ràdio de les Illes Balears que emeté les 24 hores del dia la programació en català, a part de ser pionera a Interent amb el seu servei de ràdio a la carta.

### TV Mallorca

A final de 2005 es crea Ràdio i Televisió de Mallorca que agrupa Ona Mallorca i la nova televisió TV Mallorca, que recull l'herència d'onze televisions locals existents a Mallorca abans de 2006. Les televisions locals han passat a formar part d'una xarxa de corresponsals que es va ampliant progressivament.
TV Mallorca començà les seves emissions en proves el 10 de maig de 2006 i l'11 de setembre començà la seva programació completa, amb un predomini del contingut propi. Des de 2006 fins ara ha anat incorporant nous continguts: informatius cap de setmana el febrer de 2007, sèries de ficció, pel·lícules i transmissions d'esdeveniments esportius durant el final de 2007
A partir de juny de 2009 emet en digital a través de la TDT, amb una cobertura del 98% de la població de l'illa de Mallorca.
El 10 de desembre de 2011 el Consell Insular de Mallorca en tallà les emissions aduïnt problemes econòmics.

## Càrrecs directius

* Director General de Ràdio i Televisió de Mallorca: Jose Manuel Carrillo Martínez
* Director de TV Mallorca: Pere Bernat
* Directora d'Ona Mallorca: Jose María Ibañez

## Corresponsalies

* Andratx: Gabriel Pujol Barceló
* Binissalem: Bartolomé Sans Visiedo
* Calvià: Mateu Amengual Monserrat
* Campos: Jaume Cantallops
* Consell: Javi Díez
* Esporles: Joan Bonet
* Felanitx: Gori Vicens Julià
* Lloseta: Vicenç Ramon Calatayud
* Manacor: Carles Grimalt Garcia
* Petra: Petra Mayol Torrens
* Son Servera: Gabriel Capó Tous
* Vilafranca: Sebastià Nicolau Roig

## Vegeu també

* TV Mallorca
* Ona Mallorca

## Enllaços externs

* Ràdio i Televisió de Mallorca

## Referències

* ↑ Notícia del fi d'emissions a ara.cat